牙买加历史

牙买加是美洲加勒比海个一个岛屿。

哥伦布前牙买加
牙买加岛到迟拉公元前5世纪便已成为印第安人阿拉瓦克族居住地，牙买加一名即是源自阿拉瓦克语Xaymaca，意为“水搭树木之地”。

西班牙殖民时期
哥伦布被认为是第一个来到牙买加个欧洲人。1494年5月5号，拉渠个第二次航行美洲个期间，登陆牙买加岛。哥伦布拉渠个第四次航行时，返回过牙买加岛。1509年西班牙宣称牙买加为渠个殖民地，改名圣地亚哥（Santiago）。西班牙对当地个土著居民实行奴隶政策，导致拉弗久之后，岛上个阿拉瓦克人即因战争、疾病搭奴役而灭绝。为补充劳动力，西班牙自1517年开始从非洲向牙买加贩奴，导致黑人逐渐成为当地个主体民族。1538年，西班牙人建立西班牙城，作为牙买加首府。

从16世纪后期开始，牙买加多次遭到来自法国、英格兰、荷兰等国个海盗袭击。1655年5月，一支由威廉·宾搭罗伯特·维纳布尔斯联合率领个英国舰队占领了牙买加。渠拉立刻邀请海盗来到岛上最大港口罗亚尔港，协助防守西班牙人可能个反扑。拉1657年搭1658年间，西班牙人数次从古巴出发反扑，均以失败告终。

英国殖民时期
1670年，按照马德里条约，西班牙正式拿牙买加等地割让给英国。英国人立刻拿箇个岛作为渠个海盗行为个基地，拉1692年罗亚尔港被地震毁灭之前，一度成为加勒比海海盗个“首都”。此后，英国人修建了金斯顿城，逐渐拿渠个建设成为牙买加个中心城市。

拉之后个150年辰光中，牙买加成为了世界上著名个蔗糖、郎姆酒搭咖啡产地。为了维持数量众多个种植园，英国拉1672年成立皇家非洲公司，从西非，尤其是塞拉利昂大量贩运黑奴。由于受到残酷个对待，黑奴起义此起彼伏，甚到一度拉山区建立起了一些独立个聚落，被称为马隆人。1831年，萨缪尔·夏普领导黑奴举行圣诞节起义，虽然起义10天内即告失败，但是引起了英国国内广泛关注。对此事个调查被认为是大英帝国拉1834年8月1号宣布废除奴隶制度个原因之一。之后，牙买加个奴隶们虽然获得了少量个自由，但生活境遇依然没得到改善。拉1865年又一次大规模个起义后，1866年英国宣布拿牙买加变为直辖殖民地。拉19世纪末，牙买加个蔗糖业逐渐衰落，取而代之个是香蕉种植业。1872年，金斯顿正式成为牙买加首府。

拉此后个数十年中，牙买加个经济逐渐繁荣，但是社会搭文化发展却始终受到殖民当局个压制。特别是拉大萧条时期，本地各阶层均对凋敝个社会情况非常弗满。1938年，全岛工人举行起义。之后，殖民当局被迫给与当地一些自治权利。1944年，首次举行了普选。

1958年，牙买加加入了西印度联邦，但是拉1961年，选民否决了联盟条约，导致了牙买加个退出。

独立后
1962年8月6号牙买加宣告独立，为英联邦成员国。

2006年3月30号，牙买加历史上个首位女总理波西亚·米勒拉首都金斯敦宣誓就职。

参考资料